„John Logan" preusmjerava ovdje. Za ostala značenja, v. John Logan (razvrstavanje).

**Johnny Logan**, pravim imenom **Seán Patrick Michael Sherrard O'Hagan** (Frankston, 13. svibnja 1954. ), irski pevač i kompozitor.

Džoni Logan je bez prave konkurencije najuspešniji učesnik u istoriji Pesme Evrovizije. Imao je učešća u čak tri pobede Irske sa snažnim baladama. Na Pesmi Evrovizije 1980. u Hagu Logan je pobedio pevajući *What's Another Year*. 1987. u Briselu je ponovo trijumfovao sa svojom pesmom *Hold Me Now*, izabranom 2005. za treću najbolju pesmu u istoriji takmičenja. Na Pesmi Evrovizije 1992. u Malmeu je pobedila Linda Martin sa pesmom *Why Me?*, koju je Logan komponovao.

Često ga zovu "Mr. Eurovision" ("g-din Evrovizija").

Biografija
----------

Šon (dakle Džoni) je rođen u Frankstonu kraj Melburna (Australija). Njegov otac je bio čuveni irski tenor Patrik O’Hagen, koji je tri puta pevao u Beloj kući, za predsednike Kenedija, Džonsona i Niksona. Imao je troje braće i sestru. Porodica se vratila u Irsku kada je Džoniju bilo tri godine. Naučio je da svira gitaru, počeo sa komponovanjem svojih pesma kada je imao trinaest godina i profesionalnim pevanjem sa četrnaest. Nakon škole se zaposlio kao šegrt električar, u isto vreme izvodeći muziku u folk i bluz klubovima. 1977. godine je igrao Adama i irskom mjuziklu "Adam i Eva". Kao električar je radio pet godina.

### Pesma Evrovizije

*What's Another Year?*, baladu sa kojom je Džoni Logan pobedio na Pesmi Evrovizije 1980. u Hagu, je komponovao i tekst pisao Šej Hili. Pesma, koja prepoznatljivom deonicom saksofona, opisuje čekanje i beznadaženo čekanje čoveka koji je izgubio ženu koju je voleo, "sve što je imao". Pesma je osvojila prvo mesto sa 143 poena; bila je to druga pobeda Irske nakon pobede Dane 1970. sa *All Kinds of Everything*. Nakon što je proglašen za pobednika, Logan je bio toliko uzbuđen da nije mogao otpevati visoke note pred kraj pesme u pobedničkom izvođenju; umesto toga, uzviknuo je "Volim te, Irsko!", poklič koji je ponovio sedam godina kasnije. Pesma je dostigla izuzetnu popularnost i prodata je u preko tri miliona primeraka.

Pesma *Terminal 3*, koju je Džoni Logan komponovao za Lindu Martin, osvojila je blisko drugo mesto na Pesmi Evrovizije 1984. u Luksemburgu, iza brze pobedničke numere *Diggi-Loo, Diggi-Ley*, koju su izvodili Heriz iz Švedske. Logan je priznao da je glavni motiv pesme ("Terminal Three: flight's on time"), koja opisuje strepnju žene koja čega svog dragog iz Amerike, napisan naprosto zato što je bio na terminalu 3 londonskog aerodroma Hitrou u vreme kad je pisao pesmu.

Za snažnu baladu *Hold Me Now*, sa kojom je pobedio na Pesmi Evrovizije 1987. u Briselu, Džoni Logan je sam pisao muziku i tekst. Pesma opisuje osećanja čoveka koga napušta žena koju voli i koju moli za još jedan zagrljaj; muzički, ovo je tipična evrovizijska snažna balada, u kojoj završni refren preuzimaju prateći vokali nakon Loganovih iscrpljujućih visokih nota pre nego što im se on ponovo pridruži kroz energični refren ka mirnom emotivnom završetku. Pesma je ubedljivo pobedila sa 172 poena, a Logan je u pobedničkom izvođenju uzviknuo "Još uvek te volim, Irsko!" Pesma *Hold Me Now* je prodata u preko milion primeraka i verovatno je najprepoznatljivija evrovizijska balada širom Evrope i posebno na prostoru nekadašnje Jugoslavije. Obradili su je mnogi izvođači uključujući i rege izvedbu Tanje Stivens ili obradu u stilu ritma i bluza sa belgijskim reperom Kej Stajls kao *Don't Cry*, na kojoj sam Logan izvodi refren nešto bržim tempom nego u tradicionalnoj verziji.

Džoni Logan je takođe komponovao i pisao tekst za pesmu *Why Me?*, sa kojom je Linda Martin pobedila na Pesmi Evrovizije 1992. u Malmeu sa 155 poena. Na svim irskim evrovizijskim nastupima od 1980. do 1998. orkestrom je dirigovao Noel Kilehan.

### Karijera

Osim ovih, Džoni Logan je bio i autor više pesama koje su učestvovale na nacionalnim finalima za izbor za predstavnika na Pesmi Evrovizije: *Hearts* za Majka Šerarda (osmo mesto) 1985. *If I can change your mind* za Lindu Martin (četvrto mesto) 1986. i *When do I get over you* za Majka Šerarda (šesto mesto) 1991. u Irskoj, kao i *The Story Of My Life* za Arnoa Kolenbrandera 2004. i *How Does It Feel* za Erfors (drugo mesto) 2005. u Holandiji. Sam Džoni Logan je pre svoje prve pobede osvojio treće mesto na irskom nacionalnom izboru 1979. sa pesmom *Angie*.

Veoma su retke pobedničke pesme u kojima su izvođači komponovali svoje numere. Logan je do danas (2006) jedni izvođač koji je na Pesmi Evrovizije pobedio sa pesmom pisanom za njega, zatim pobedio izvodeći svoju pesmu, te komponovao drugu pobedničku pesmu. Čest je gost na nacionalnim izborima za predstavnike na Pesmi Evrovizije i svim drugim evrovizijskim događanjima; tako je nekoliko svojih pesama otpevao i na prvoj Evropesmi-Europjesmi 2004. u beogradskom Sava Centru. U posebnom televizijskom programu *Čestitamo!*, koji je u oktobru 2005. godine povodom pedesetogodišnjice Pesme Evrovizije organizovao Danski radio, Loganova pesma *Hold Me Now* je izabrana za treću najbolju u istoriji takmičenja. I *What's Another Year?* je bila među 14 finalista koje su gledaoci u prethodnom opštem glasanju nominovali između preko hiljadu dotadašnjih nastupa.

Tokom svoje karijere, Logan je izdao čak 40 singlova i 19 albuma. Nastavio je sa svojom ljubavi prema mjuziklu, i igrao po Norveškoj u operskom mjuziklu "Which Witch". Osim evrovizijskih pesama, Logan je imao i druge veoma poznate numere, kao što su *Stay*, *When Your Woman Cries*, *Heartbroken Man*, *Living a Lie*, *Such a Lady*. Osim svojih pesama, Logan često izvodi i obrade, poput *Angels*, izvorno Robija Vilijamsa, ili evergrin numere *When you walk in the room*. Ima veliki broj obožavalaca u Irskoj, kao i izvestan broj poklonika u Ujedinjenom Kraljevstvu i drugde u zapadnoj Evropi (Nemačkoj, Holandiji, Belgiji, Danskoj). Izvodio je za mnoge državnike uključujući i papu Jovana Pavla II, kraljicu Elizabetu II i princa Filipa, princa Čarlsa, predsednika Irske, belgijsku i norvešku kraljevsku porodicu. Vodio je svoj TV serijal na BBC-ju i igrao sebe u nekoliko filmova. Pisao je muziku za ceremonije otvaranja nekoliko sportskih šampionata.

2007. je bio lice reklamne kapmanje Mekdonaldsa u Irskoj, čiji su deo bili televizijski spot za meni "evroštediša" uz pesmu *Hold Me Now*, te mrežno mesto na kojem je Logan na pitanja posetilaca "odgovarao mudrim rečima koje će rešiti svaki problem" i ponudio "osam pravila za svakodnevni život", od kojih je prvo "Imidž je veoma važan. Možda biste mogli nositi belo odelo." a poslednje "Hej, a ako ništa drugo ne radi, uvek te čeka Mekflari da ti pomogne da zaboraviš na stvari!"

Živi u Ešburnu u Irskoj (okrug Mit). Oženjen je za Ejlis od 1976. ima troje dece, Adama, Fijon i Džeka. I dalje peva i komponuje.

> What do you say when words are not enough?
> 
> – iz *Hold Me Now*

Diskografija
------------

* *In London*, Irska 1979.
* *Same*, Irska 1980.
* *What's Another Year*, Irska 1980.
* *The Johnny Logan Album*, Holandija 1980.
* *Johnny Logan*, UK 1980.
* *Straight From The Heart*, Holandija 1985.
* *Hold Me Now*, Holandija 1987.
* *Mention My Name*, Nemačka 1989.
* *What's Another Year*, Holandija 1989.
* *What's Another Year, Erfolge*, Nemačka 1990.
* *Love Songs*, Irska 1990.
* *Endless Emotion*, Nemačka 1992.
* *Living for Loving*, UK 1994.
* *I'm No Hero*, Nemačka 1996.
* *The Best of Johnny Logan*, UK 1996.
* *Reach Out*, Nemačka 1996. (nova verzija)
* *What's Another Year*, Nemačka 1998.
* *Love Is All*, Nemačka 1999.
* *Love Is All*, Nemačka 1999. (ograničeno klupsko izdanje)
* *Reach For Me*, Danska 2001.
* *Reach For Me*, Nemačka 2001.
* *Save This Christmas For Me*, Danska 2001.
* *We All Need Love*, Danska 2003.
* *We All Need Love*, Nemačka 2004.
* *The Best of Johnny Logan*, EU 2005.

Vidi također
------------

* Pesma Evrovizije

Eksterni linkovi
----------------

***Johnny Logan (pjevač)*** na Wikimedijinoj ostavi

* Zvanično mrežno mesto Arhivirano 2009-03-29 na Wayback Machine-u

| Nagrade i postignuća |
| --- |
| Prethodi: **Cathal Dunne spjesmom "Happy Man"**  |  **Irska na Eurosongu** 1980. | Slijedi: **Sheeba spjesmom "Horoscopes"**  |
| Prethodi: **Izrael Gali Atari i Milk and Honey spjesmom "Hallelujah"**  |  **Pobjednik Eurosonga** 1980. | Slijedi: **Ujedinjeno Kraljevstvo Bucks Fizz spjesmom "Making Your Mind Up"**  |
| Prethodi: **Luv Bug spjesmom "You Can Count on Me"**  |  **Irska na Eurosongu** 1987. | Slijedi: **Jump The Gun spjesmom "Take Him Home"**  |
| Prethodi: **Belgija Sandra Kim spjesmom "J'aime la vie"**  |  **Pobjednik Eurosonga** 1987. | Slijedi: **Švicarska Céline Dion spjesmom "Ne partez pas sans moi"**  |

| * p
* r
* u
Pobjednici Pjesme Eurovizije |
| --- |
| 1950-e | 
* Švicarska Lys Assia (1956)
* Nizozemska Corry Brokken (1957)
* Francuska André Claveau (1958)
* Nizozemska Teddy Scholten (1959)

 |
| 1960-e | 
* Francuska Jacqueline Boyer (1960)
* Luksemburg Jean-Claude Pascal (1961)
* Francuska Isabelle Aubret (1962)
* Danska Grethe i Jørgen Ingmann (1963)
* Italija Gigliola Cinquetti (1964)
* Luksemburg France Gall (1965)
* Austrija Udo Jürgens (1966)
* Ujedinjeno Kraljevstvo Sandie Shaw (1967)
* Španija Massiel (1968)
* Francuska Frida Boccara / Nizozemska Lenny Kuhr / Ujedinjeno Kraljevstvo Lulu / Španija Salomé (1969)

 |
| 1970-e | 
* Irska Dana (1970)
* Monako Séverine (1971)
* Luksemburg Vicky Leandros (1972)
* Luksemburg Anne-Marie David (1973)
* Švedska ABBA (1974)
* Nizozemska Teach-In (1975)
* Ujedinjeno Kraljevstvo Brotherhood of Man (1976)
* Francuska Marie Myriam (1977)
* Izrael Izhar Koen i Alphabeta (1978)
* Izrael Gali Atari i Milk and Honey (1979)

 |
| 1980-e | 
* Irska Johnny Logan (1980)
* Ujedinjeno Kraljevstvo Bucks Fizz (1981)
* Njemačka Nicole (1982)
* Luksemburg Corinne Hermès (1983)
* Švedska Herreys (1984)
* Norveška Bobbysocks! (1985)
* Belgija Sandra Kim (1986)
* Irska Johnny Logan (1987)
* Švicarska Céline Dion (1988)
* Socijalistička Federativna Republika Jugoslavija Riva (1989)

 |
| 1990-e | 
* Italija Toto Cutugno (1990)
* Švedska Carola (1991)
* Irska Linda Martin (1992)
* Irska Niamh Kavanagh (1993)
* Irska Paul Harrington i Charlie McGettigan (1994)
* Norveška Secret Garden (1995)
* Irska Eimear Quinn (1996)
* Ujedinjeno Kraljevstvo Katrina and the Waves (1997)
* Izrael Dana International (1998)
* Švedska Charlotte Nilsson (1999)

 |
| 2000-e | 
* Danska Braća Olsen (2000)
* Estonija Tanel Padar, Dave Benton i 2XL (2001)
* Latvija Marie N (2002)
* Turska Sertab Erener (2003)
* Ukrajina Ruslana (2004)
* Grčka Elena Paparizu (2005)
* Finska Lordi (2006)
* Srbija Marija Šerifović (2007)
* Rusija Dima Bilan (2008)
* Norveška Alexander Rybak (2009)

 |
| 2010-e | 
* Njemačka Lena (2010)
* Azerbejdžan Ell & Nikki (2011)
* Švedska Loreen (2012)
* Danska Emmelie de Forest (2013)
* Austrija Conchita Wurst (2014)
* Švedska Måns Zelmerlöw (2015)
* Ukrajina Džamala (2016)
* Portugal Salvador Sobral (2017)
* Izrael Neta (2018)
* Nizozemska Duncan Laurence (2019)

 |
| 2020-e | 
* Italija Måneskin (2021)
* Ukrajina Kalush Orchestra (2022)
* Švedska Loreen (2023)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 64201744
* LCCN: no98027471
* ISNI: 0000 0000 6310 8271
* GND: 134447301
* BNF: cb13996875j (podaci)
* MusicBrainz: 6f929291-881c-4eb3-8711-54546f52dd01
* NDL: 00514664

 |